
Pusztai Pál rajza 

— iVa tessék! Már megint elővehetem a pénxtáreámat,,, 




















































BUÉK 


a LUDAS MATYI 
rajzolói 


Bejgli-statisztika 


Hegedj István rajza 



Aki nem tudott dönteni 

Vasvári Anna rajza 




Váróteremben 






- Tudja, Mariska, nem fűtünk, de igyekszünk felmelegi- 
teni az utast;;: 


Egy délelőtti moziban 


Sándor Károly rajza 



- Mi az fiam, blicceled a sulit? 

- Hogy tetszik képzelni? Csúsztatok! 


f 

! 


Sxinháxi este falun 

Balázs-Piri Balázs rajza 

S»Uve9%teri ólomöntés 


Mészáros András rajza 



“ Ugye mondtam, hogy csak ez jöhet ki?I 


Egy rendező gondjai... 


Toncz Tibor rajza 



- Uram, az istenért, jöjjön be és énekeljen valamit, mert 
késik a Kazal... 


Valamivel drágább 


Toncz Tibor rajzai 



- Ez, kérem, a családi modell... 





- ... de megvan ugyanez sztnptizben is! 
























Modern Jerikó 


Precíz ember 


Hegedűs István rajza 



Stílszerűen 

Toncz Tibor rajza 



Malacmúsor után egy nyugati lokálban. 


Figyelmesség 

Szegő Gizi rajza 




E heti hirdetésünk 



AZIjj£SZT£ND06£NÍS 

ALfGKfLLEMKfBBUTÍTÁRS 




- Hogy jobban teljék az idejük, itt van maguknak egy pakli kártyái... 












































Schwott JLaJos rajza 



— Mindnyájan felJOUÜnk? Mert ad¬ 
dig nem csöngetek!... 



— De kérem, ön Jött előbb! 


ÚJ életet keedfinkt 



































































































































A féltékeny férj 


l’oncz Tibor rajza 


Vasvári Anna rajza 


Téged jelenleg milyen elvek szerint nevelnek? 


Vajon miről álmodhat a feleségem? 


Szilveszter Bonnban 


Felháborító! 


Várnai György rajza 


Rémes! Már megint elmúlt egy év háború nélkül! 


Hát sose indul már el ez a lift? 


Tetováló ‘mesternél 


Példás apa újév reggelén 


Hegedűs István rajza 


SzUr-Szabó József rajza 


Látod, fiacskám, ilyen a Föld! Ferdén áll a tengelye és 


Ez a minta megfelel? 


akörül fo^og 1 

Vadházasság 

Sándor Károly rajza 


Gerő Sándor rajza 


• . 

1 ' 



Könyvalakban is megjelent 
a Lysístrate 


- ... Na és ha már itt van, nem nézné meg egyúttal a kályhát is? 
Még júliusban bejelentettem ... 


Szür-Szabó József rajza 

r 


Disznótor 



Gerő Sándor rajza 



- Kérek egy példányt! 


- Viheted, Rozi a kóstolókat,.visszafelé meg hozz nekünk a hen¬ 
testől egy kiló hurkát vacsorára! 



Téli fürdőzés 


Toncz Tibor rajza 


Szilveszter estéjén 


Szegő Gizi rajza 



- Mire vársz, édes anyukám? ^ 

- A varrónőm megígérte, hogy meg az idén leszállítja az 
új ruhámat.. 


























































































































N^^pNsámláláR Tan 


Gerő Sándor rajza 


Mészáros András rajza 



- Senki se mozduljon, pont éjfél, kezdem a számlálást! 



Udvariasság S2ilves2ter éjjelén 


Mesés történet 


Várnai György rajza 



- Bocsánat, van itt még egy hely? 



- Kérem, csak tessék!... 


Hegedűs István rajza 


I 



- Mi ez? Hiszen a térkép szerint itt egy turistaháznak kellene lennie!;;; 



Törzsvendég 

Toncz Tibor rajza 


Egy őszinte színházi busz 


- Na, ma jól elkéstünk a nyitással. Juci! A Csopaki 
_ úy már be nt ül! . 

Szegő Gizi rajza 



Állatkedvelőknek 

Sándor Károly rajza 



Trópusi állatokat a trópusig^mölcsökhöz. 

Gyalogjáróknak 


Gerő öandor rajza 


- Hurrá! Egyedül csak nekem van kettes találatom! Más¬ 
fél milliót nyertem! 




















































































(Amiket Szilveszterre tartogattunk) 


Boyicr-csoda 

A Magyar Nemzet apróhirdetései közt 
olvastuk az alábbit: „Azonnal beköltöz¬ 
hető egy szoba komfortos, előkertes, ext¬ 
ra minőségű gázboyler, Zugló, Gyarmat 
utcai öröklakás eladó/' Az öröklakás nem 
fontos, de az egy szoba komfortos, elő¬ 
kertes gazboylercrt minden pénzt meg¬ 
adunk. 

Kígyó-ember az MTK-ban? 

Népszava, sportrovat: „Cellér egy egé¬ 
szen könnyű labdát kiejtett a kezéből, s 
a lába között majdnem túlgurult a gól¬ 
vonalon." 

Meggyőződésünk, hogy amennyiben 
Gellérnek sikerült volna a saját lába 
közt egészen túlgurulnia a gólvonalon, 
az Országos Cirkuszvállalat már elszip- 
kázta volna az MTK-tól. 

Elképesztő látványosság 

Ha már a cirkusznál tartunk: az Aeros 
plakátja tudtul adja, miszerint a cirkusz¬ 
nak „ 4^0 vad és egzotikus állatsereglete" 
van, továbbá „250 motorizált gépjármű¬ 
ve". 

Nem értjük, miért hallgatta el a pla¬ 
kátot fogalmazó propagandista, hogy a 
450 állatsereglet mindegyike hány állatot 
tartalmaz, s hogy végül is hány ezer 
vad és egzotikus fenevad látható az Ae- 
rosban. A motorizált gépjárművekről, 
amelyek azonkívül, hogy motorizáltak, 
még gépeké is/ a jó öreg Karinthy jut az 
ember eszébe: „Nem elég, hogy meleg 
van, még a nap is süt. Ilyenkor nyáron 
minden összejön." 

Os nélküli ivadékok 

Az Élet és Irodalomban adja a ripor¬ 
ter a kubai Nicolás Guillén szájába az 
alábbi mondatot: „Nálunk mesztic az is, 
aki teljesen néger, vagy teljesen spanyol 
ősöktől származik: lelkileg az/' 

A mesztic tudvalévőén indián-fehér 
kereszteződés lévén, alig képzelhető el, 
hogy négerek és fehérek kereszteződésé¬ 
ből valamiféle mesztic lelkiség állhatna 
elő. Annál is kevésbé, mert Kuba indián 
őslakossága 300 esztendeje teljesen ki¬ 
halt, minélfogva amaz idő óta képtelen 
volt a meszticek előállításában tevéke¬ 
nyen közreműködni. Guillén természete¬ 
sen nem is mcszticekről, hanem mulat¬ 
tokról beszélt. 

Nem sürgős neki 

„Huszonnyolctól negyven évig várok 
megértő élettársra" - közli egy hölgy a 
Magyar Nemzet hirdetési rovatában. 
Csak azt tudnók, minek hirdet, ha ennyi 
ráérő ideje van. 

A kis mohó 

„Legalább túl vagyunk az első tűzke¬ 
resztségen" - olvassuk a Népsport egyik 
tudósításában. Nem tudjuk, vajon csak¬ 
ugyan reméli-e az illető, hogy felvirrad 
a második tűzkeresztség napja is, ez min¬ 
denesetre alig valószínű. 


Izgalom a mikrofonnál 

Egy labdarúgómérkőzés közvetítése 
során közölte a szpíker; „A pillanatok a 
másodpercek tört részei alatt történnek." 

Szó ami szó, izgalmas mérkőzés lehe¬ 
tett, ha a pillanatok elkezdtek történni, 
ráadásul saját tört részeik alatt. 

Tilalom-rejtély 

Végül még egy sportvonatkozású ér¬ 
dekesség a Magyar Nemzet sportrovatá¬ 
ból: „Betiltották a szeszesital árusítását 
a Millenárison. Vasárnap már nem lehe¬ 
tett a büfében rumot kapni teával, vagy 
pedig ,három decit tisztán'. Ez egyébként 
is méltatlan volt a Millenárishoz. Az el¬ 
tiltások miatt alaposan meggyöngült FTC 
jégkorong-csapata sokáig vezetett az Új¬ 
pesti Dózsa ellen." 

Nem egészen világos: a szeszesital- 
eltiltások miatt gyöngült meg alaposan 
az FTC? Vagy ezért vezetett sokáig az 
Újpesti Dózsa ellen? Avagy csupán a fo¬ 
galmazás sikerült kissé túl tömörre? 

Dr. Árgus 



ubaj vendég mulatsága 
Manapság már nem is drága. 
Dobhatja a müpoharat, 

Valamennyi épen marad. 

Vághatja a műtükörbe — 

A tükör sincs összetörve. 

Férj, feleség összezörren? 

Elintézik csendben, könnyen. 

Repül ugyan csésze, tányér. 

De csupán a mulatságért. 

Nem törik el semmiképp se — 
Műanyag a tál, a csésze. 

Kisbabáknak billikoma 
Ép marad — a kicsi koma 
Boríthatja, taszíthatja — 

Játékait szakíthatja. 

Szól a baba: — Juszt se töröki 
így lesz minden darab: örök. 

Műlakásban műbútorok. 

Műszőnyegre műbor csorog, 

Műfoiöjbe vaj pereg le. 

Nem hull átok a gyerekre. 

Nem úszik a háznép könnyben — 

A mosásban kimegy könnyeni 

...A jövendőt úgy képzelem: 
Műanyagot műgépeken 
Gyártják, ontják — mégse elég. 
Ezerannyi kellene még. 

Pótlásul hát, bár nem hódít, 
Gyártanak egy kis „valódit!** 

• K. Tóth Lenke 




A lányom. is gyűjt. Minden este lel¬ 
tárt csinál és boldogan számol be az az¬ 
napi cserebere eredményéről. Verseny¬ 
ben van az egész osztállyal és az 
egész családot mozgósította újabb be¬ 
szerzésekre. 

Ez eddig rendben is volt. De két héttel 
ezelőtt beütött a krach. Az osztályban 
csendesen zsibongott a harminc szakis¬ 
kolás. Néhány perccel nyolc óra előtt 
szeretettel simogatták a papírszalvétákat, 
amikor Sárik Mari lihegve bevágtatott 
az ajtón. Arca piros volt, mint a rózsa. 
Boldogan mosolygott. Táskáját lecsapta 
a padra, kabátját fellódította a fogasra. 
Nagy hangon elkiáltotta magát. 

— Idenézzetek! 

A lányok unottan emelték fel a fejüket. 

— Tegnap kaptam a repülőpostával. 
Gina Lollobrigida törülte vele a száját. 

Harminc lány, mintha rugóra pattant 
volna, odaugrott Sárik Mari mellé. A 
szalvéta a pad lapján simult és valóban 
ott csillogott rajta két paprikás zsirfolt. 
Pontosan kirajzolódott rajta egy finoman 
ívelt női száj. A lányok megremegtek. 

— Isteni! Gyönyörű! Csodálatos! Cse¬ 
réljünk! Mennyiért adod? 

A bábeli zűrzavarnak a tanárnő meg¬ 
jelenése vetett véget s a további ajánla¬ 
tok suttogva, vagy apró papírrongyokoii 
érkeztek Sárik Mari címére. Volt, aki öt¬ 
ven válogatott papírszalvéta tetejére még 
az uzsonnáját ajánlotta. Volt, aki köte¬ 
lezte magát arra, hogy megcsinálja Sá¬ 
rik Mari minden házifeladatát. Haszta¬ 
lan. A kislány csökönyösen ragaszkodott 
Gina szájának lenyomatához. 

A lányok napokon keresztül irigyelték 
Sárik Marit. Karonfogták, barátkoztak 
vele, hízelegtek neki. Hiába. Egy héttel 
ezelőtt aztán megszűnt Mari egyedül- 
valósága. 

Kondor Sára Párizsból kapott papír- 
szalvétát, amit Jean Marais használt. 
Egy nap múlva Palásti Kati lobogtatott 
boldogan olyan szalvétát, amelyet Nicole 
Courcel hagyott a tányérja mellett egy 
moszkvai fogadáson. Es napról napra 
szaporodtak a különböző ritkaságok. 
Volt szalvéta Chaplin ajkának nyomával, 
volt olyan, amit Jasin használt a Margit¬ 
szigeti étteremben. Akadt olyan, amit 
Géné Kelly dobott el Hollywoodban és 
olyan is, amely Bondarcsuk előtt volt az 
Emberi sors bemutatása után rendezett 
banketten. 

A lányok már csak olyan szalvétákat 
gyűjtöttek, amik tele voltak pecséttel és 
zsirfolttal. A legértékesebb darab Ke- 
mencés Joli teljesen összegyúrt, mocskos 
szalvétája, amivel állítólag a budapesti 
állatkert egyik oroszlánjának a száját tö- 
rülgette az ápoló. 

Ezt eddig még senki sem múlta felül. 

Rossi Károly 


^ láff MoVeMOfíkíL., 

Mint a „Daily Express” írja, New 
Yorkban pontosan annyi patkány van, 
mint ember, vagyis 8 millió^ Felvetődik 
a kérdés; hogyan számolták meg a pat¬ 
kányokat? 

Mi sem egyszerűbb ennél. Megszá¬ 
molták az embereket, ezt az összeget 
megszorozták eggyel, s kijött a patká¬ 
nyok száma. 








FELEDE- 

KENYSÉG 


rutus, az előkelő római polgár, 
la Fórumon sétált a csípős tavaszi 
napsütésben. Szemben jött vele Cas- 
|sius és örömmel üdvözölte: 

— Üdvözlégy, Rrutus! 
i — Üdvözlégy, Cassius! 

— Tehát holnap! 

— Holnap, holnap... mi is lesz 
holnap? 

— Holnap, ó, Brutus, március idusa 
lesz. 

— Jupiterre, valóban! Bizony, bi¬ 
zony! Hogy múlik az idő! Maholnap 
egészen kitavaszodik. Tyja, ja! 

— Jól beszélsz, ó, Brutus, így kell 
titkolni a dolgokat. 

— Miféle dolgokat, ó, Cassius? 
Hogy holnap lesz március idusa? Ta¬ 
lán bizony már a naptárt is titkolni 
kell? 

— Tréfálsz, ó, Brutus? Úgy be¬ 
szélsz, mintha nem tudnád, hogy 
i holnap a szenátusban ... 

— Hol? 

— A szenátusban. 

— Hm, persze, persze. Mi is lesz 
[i ott? 


— Ne bosszants, ó, Brutus. Bizo¬ 
nyos, hogy megjelenik Caesar. 

— Caesar, Caesar... hogy is néz 
ki? 

— Nahát, ez már... 

— Ismerem? Nem egy sovány, ko¬ 
paszodó diktátor? 

— De igen, Brutus, nagyon sovány, 
nagyon kopaszodó, és ami a legfon¬ 
tosabb, nagyon diktátor. 

— Ugye, hogy tudom? 

— Akkor ne feledd hát tőrödet. 

— Herkulesra, ugyan minek! 

— Ne haragíts meg, ó, Brutus! Úgy 
teszel, mintha nem vettél volna részt 
a tegnapi tanácskozáson. 

— Tanácskozáson, tanácskozáson... 
valami rémlik. Emlékeztess, ó, Cas¬ 
sius, hogy eszembe jusson a dolog. 

— Nem emlékszel rá, hogy össze¬ 
esküdtünk? 

— Amilyen fejem van, teljesen 
elfelejtettem. Még jó, hogy találkoz¬ 
tunk. Esküszöm, kiment a fejemből. 
Amit nem írok fel, azt elfelejtem. 

— De hiszen tegnap te voltál az, 
aki a leglelkesebben kardoskodtál 
amellett, hogy el kell tenni láb alól 
a gazembert. 

— Igen, igen, most már emlék¬ 
szem. Vesszen Antonius! 

— Dehogy Antonius! Mondom, 
hogy Caesar. 

— Ó, milyen csacsi vagyok, persze. 
Mondd csak, ó, Cassius, emlékeztess 
csak egy kicsit, mi is a baj ezzel a 
Caesarral? 

— Esküszöm az istenekre, mindjárt 
a Tiberisbe ugróm. Hát nem arról 


volt szó, hogy Caesar megfojtja a 
köztársaságot és király akar lenni? 

— Tényleg? Annyi mindenről volt 
szó. Jól van, szóval holnapután. 

— Nem holnapután, hanem hol¬ 
nap. Az őrületbe kergetsz, ó, Brutus, 
Ha tudnád, milyen szörnyű dolog az,' 
amikor az ember megbeszél valamit 
valakivel, az illető lelkesedik, min¬ 
denben benne van, mindent megígér. 



és akkor masnap úgy csinál, mintha 
mi sem történt volna. 

— Ne haragudj, ó, Cassius, de any- 
nyi gondom van. Nem káptalan az 
én fejem sem. Ne csodálkozz, ha egy 
kicsit feledékeny vagyok. Szóval, mit 
hozzak magammal? 

— A tőrödet. 

— Jó. Remélem, nem felejtem el... 
— mondta Brutus és csomót kötött 
a tógájára. 

Ekkor elváltak. Cassius megrendült 
önbizalommal ment hazafelé, s már 
félannyi kedve sem volt az egészhez, 
mint előző nap. 

Feleki László 





kis ágrólszakadt, éhen¬ 
kórász Dombaival találkoz¬ 
tam a Körúton. Alig ismer¬ 
tem rá. Elegáns panofix 
bundában feszített, piros¬ 
pozsgás képe jólétről árul¬ 
kodott. 

— Látom, jól megy a so¬ 
rod — üdvözöltem némi 
irigységgel. Az egykori név- 









telei! köl tücske tüntetőén 
rápillantott arany Doxa 
karórájára! 

— Van a részedre tíz per¬ 
cem — közölte nagylel¬ 
kűen. aztán néhány szóval 
vázolta karrierjét. — Mű¬ 
vészetemet a szemét elleni 
küzdelefnnek szenteltem. A 
régi módszerek már elavul¬ 
tak — magyarázta fölénye¬ 


sen. — Üj utakat kellett 
keresni a népszerű és ha¬ 
tásos köztisztasági propa¬ 
gandához. Ma már teljesen 
elavultak a sablonos plaká¬ 
tok a felirattal: NE SZEME¬ 
TELJ! Avagy: GYÚJTSD A 
FÁRADT SZEMETET! Ha¬ 
tástalannak mutatkozott az 
a plakát is, melyen könnye¬ 
ző magyar anya könyörög: 
KÜZDJ A TISZTA BUDA¬ 
PESTÉRT! A közelmúltl^n 
művészi munkaközös.séget 
alapítottunk. Tagjaink a 
legkülönbözőbb művészeti 
ágakat képviselik. Elkészült 
a „Szemetelő lány téli al- 
konyatban” című monu¬ 
mentális festmény, mely ál¬ 
lítólag részt vesz a velencei 
Biennalén. Komponistánk 
nemrég fejezte be a „Hul¬ 
ladék Szimfóniát”. A mű 
befejező tételében a réz¬ 


fúvósok hatalmas crescen- 
dója érzékelteti a Tiszta¬ 
ság győzelmét a Piszok fe¬ 
lett. 

— És te mit alkotsz? — 
kérdeztem tisztelettel. 

— Jelenleg egy szemét¬ 
tárgyú társadalmi drámán 
dolgozom, mely francia 
környezetben játszódik. 
Már kaptam rá négyezer 
forint előleget — dicseke¬ 
dett Dombai. 

— Mondd és mi lesz, ha 
művészi felvilágosító mun¬ 
kátok nyomán a pesti em¬ 
ber nem szemetel többé és 
az utcák ragyogni fognak a 
tisztaságtól? — kérdeztem 
gúnyosan. 

— Munkaközösségünk er¬ 
ről sem feledkezett meg — 
szólt a szemetelés elleni 
küzdelem bajnoka. Zsebébe 
nyúlt és könnyed mozdulat¬ 


tal elszórt a járdán néhány 
körtecsutkát, egy kevés sza¬ 
lámihajat és egy tavalyi 
előjegyzési naptárt. 

Az inspekciós rendőr tisz¬ 
telgett és habozás nélkül 
végrehajtotta Dombain az 
ítéletet. A költő mosolyog¬ 
va, vidáman nyújtotta át a 
tíz forintot. 



— Még mindig keresek 
rajta — dörmögte elégedet¬ 
ten. 

Aztán kezet fogtunk és el¬ 
sietett. 

Még hallottam, amint jó¬ 
kedvűen dúdolja a népszerű 
chansont: A két szemét még 
most is látom ... 

Galambos Szilveszter 

1 . 


Ködös éjszaka. Lucsok. A Kallan- 
tyúgyár kultúrtermében áll a b'ál. Há¬ 
romszáz ember ropja a csacsacsát. 
Éjfél után néhány percre kialszik a 
villany. Hajnalban Bodrogi kartárs 
sírva azt énekli, átölelve a szakszofo¬ 
nos vállát: Nem loptam én életemben, 
csak egy csikót Debrecenben ... 

2 . 

Ködös reggel. Lucsok. A tisztvise¬ 
lők szorgalmasan dolgoznak. Hirte¬ 
len éles sikoly veri fel a reggelt. A 
gyár tisztviselői ijedten ugranak fel. 
Mi történt? Mi történt? A főköny- 
velönő beesik az ajtón: 



— Kirabolták a páncélszekrényt! 


3 . 

Megjelenik a mesterdetektív. Tag¬ 
baszakadt, markáns arcú férfi, csu¬ 
pa szív és csupa izom. A főkönyve- 
lőnö azonnal beleszeret. ^A detektív 
nyomozni kezd. 

Bodrogi kartáirs íróaszitalában ta¬ 
lál egy kasszafúrógépet. 

4 . 

A főkönyvelőnő követeli Bodrogi 
azonnali letartóztatását. A mester¬ 
detektív csak mosolyog, aztán kihúz¬ 
za a fökönyvelőnő íróasztalának bal 
felső fiókját. 

A fiókban egy kasszafúrógép he¬ 
ver. 

A főkönyvei ónő elájul... 

5 . 

...bele a mesterdetektív karjába, 
aki így szól: 

— Tudom, hogy ártatlan vagy! 

6 . 

Nagy csók, aztán megbeszélik, hogy 
összeházasodnak, ha meglesz a tet¬ 
tes. A főkönyvelőnő- sír a boldogság¬ 
tól. Retiküljéből zsebkendőt vesz elő. 

A zsebkendővel együtt rengeteg 
százas hull ki a táskából. 



7 . 


— Tudom, hogy ártatlan vagy! — 
mondja a mesterdetektív és bölcsen, 
megértőn mosolyog. 

Abban a pillanatban lihegve jelen¬ 
ti a hivatalsegéd: 

— Egy kasszafúrógépet találtak 
Vermes Ottó Lajosnál! 

— Ki az a Vermes? — kérdi a de¬ 
tektív. 

— A férjem — suttogja a főköny¬ 
velőnő. 

8 . 

A mesterdetektív ájultan hull sze¬ 
relme karjába, aki csókokkal téríti 
magához. 

— Csak volt a férjem, drágám, tíz 
éve cl>fáltunk — rebegi a főkönyve¬ 
lőnő. 

Nyílik az ajtó, Sipeki kartárs lép 
be a szobába. 

— Tudom, ki a tettes! — jelenti ki 
drámai hangon. — Én! 

9 . 

— Hiszi a piszi — mosolyog a de¬ 
tektív, és mintha mi sem történt vol¬ 
na, tovább folytatja a nyomozást. 

A páncélszekrény előtt heverő sző¬ 
nyeg alatt megtalálja Felhős Káz- 
mért, akiről mindenki azt hitte, sza¬ 
badságon van. 

10 . 

— Ki a tettes? Ki lehet a tettes? 

Mindenki ezt találgatja a vállalat¬ 
nál. Gyimóczi kartárs szerint Vermes 



Ottó Lajos, a főkönyvelőnő volt férje 
a tettes. Bizonyítékul előhúz egy 
^ fényképet, amelyen tisztán látható 
Vermes, amint éppen kasszát fúr. 

11 . 

— Tudom, ki a tettes, kartársak! 
mondja a mesterdetektív száraz han¬ 
gon. — Nagyon kérem önöket, ma 
délután pontban hat órakor, jelen¬ 
jenek meg a Ló utcai önkiszolgáló 
bolt előtt. 


12 . 

Ködös, lucskos este. Hat óra lesz 
egy perc múlva. 

Az önkiszolgáló bolt előtt izgatot¬ 
tan várakozik a főkönyvelőnő. Bod¬ 
rogi kartárs, Vermes, a volt férj, a 
hivatalsegéd, Sipeki, Felhős Kázmér 
és Gyimóczi kartárs. 

A mesterdetektív pontosan hat óra¬ 
kor megérkezik és megkéri Gyimóczi 
kartársat, fusson be az önkiszolgáló 
boltba és hozzon neki egy doboz 
szardíniát, egy doboz Radiont és egy 
üveg móri Ezerjót. 

13 . 

öt perc múlva félőrülten kirohan 
az ajtón Gyimóczi és zokogva bevall¬ 



ja: ő fúrta meg a páncélszekrényt, ő 
rejtett el kasszafúrógépeket a kollé¬ 
gák íróasztalába, ő tett bele néhány 
ezer forintot a főkön3rvelőnő retikül- 
jébe, ő csalta be hamis levéllel a sza¬ 
badságon levő Felhős Kázmért és ö 
dugta be elkábított állapotban a sző¬ 
nyeg alá, ő hipnotizálta Sipekit, hogy 
vegye magára a bűntettet és ő hami¬ 
sított fényképet Vermesről is. 

Nemsokára bilincs csattan a ke¬ 
zén. 

— Már régen gyanakodtam Gyi¬ 
móczi ra — mesélte később a mester¬ 
detektív —, de nem volt bizonyíté¬ 
kom. Akkor eszembe jutott a Ló ut¬ 
cai önkiszolgáló bolt. Beküldtem 
Gyimóczit vásárolni. Miközben ide- 
oda sétált a pultok előtt, árgus 
szemmel figyelték az eladók. Gyi- 
móczinak nem volt tiszta a lelki¬ 
ismerete, nem tudta elviselni a ku¬ 
tató, gyanakvó pillantásokat, a rönt¬ 
gen-tekinteteket, a fürkésző szemek 
kereszttüzét. Zavarában nem tudta, 
hogy mit csináljon. Kapkodni, ügyet¬ 
lenkedni kezdett. Viselkedése termé¬ 
szetesen feltűnt az eladóknak, akik 
ettől kezdve még jobban figyelték és 
egy másodpercre sem vették le róla 
a szemüket. Gyimóczi percről i>ercre 
idegesebb lett, a haja lassan őszülni 
kezdett, a háta meggörnyedt, végül 
teljesen bsszeroppant és azt kiáltotta: 

— Mit néztek? Mit bámultok? 
Igen, én fúrtam meg a kasszát! Én! 

A többit már önök is tudják. 

15 . 

— Szeretsz? — kérdezte a mester¬ 
detektív. 

— Szeretlek — felelte a főköny¬ 
velőnő. 

Mikes György 

SZERQEJ SVECOV 3 VERSE 



Tanulj tinó ... 

Ifjú költőnk fölé egy arriváW 
pityókos kedvben szárnyait kitárta, 
bár önnön lábain már alig állt, 
védencével a kiskocsmákat járta. 

Sziporka röppen, színes, szellemes, 
költőnkbe ő minden tudást beoltott, 
hisz jó alany volt, zsenge és heves — 
megismert száz szabályt és italboltot. 

Azt suttogják írói körökben: 
ifjú titánunk szinte tipikus ... 

Jó verset írni most sem tud különben, 
bár úgy iszik, miként egy klasszikus! 


A fiatal szerző kínjai 

A kritikus kibírhatatlan, 
tücsköt-bogarat mond neki: 
hol túlkorán lesz „halhatatlan**, 
hol időelőtt temeti. 


A fejes 

Nem állt talán már senki sem felette, 
hatalmát mint egy kényúr gyakorolta; 
agyműködését végleg beszüntette, 

• mivelhogy ez a beosztottak dolga. 

Oroszbői fordította: Pogonyi Antal 





lőször is bemutatom Vili bácsit, 
a szomszédos bérház lakóbizottsági 
elnökét. Tisztségénél fogva rendsze¬ 
resen és erélyesen beleavatkozik a 
ház közügyeibe, sőt olykor kellő ta¬ 
pintattal a kedves lakótársak magán¬ 
ügyeibe is. Közéleti tevékenysége ál¬ 
talános vélemény srerint nagy nye¬ 
resége a háznak. Áz erély, melyre 
már fentebb utaltam, gyakorlatilag azt 
jelenti, hogy nincs lyukas tető, vagy 
rossz vízcsap a házban és a liftet is 
soronkívül megjavítják, egyszóval: 
a házkezelőségyí ha szabad így monda¬ 
nom, ész nélkül küldi a szerelőket, 
ha Vili bácsi „fellép”. Magánügyek¬ 
be való beleszólását azonban szeren¬ 
csére nem az erély, hanem — mint 
már erre is utaltam — a kellő tapin¬ 
tat jellemzi. Időnként kibékíti a har¬ 
madik emelet kettőben az örökké ci¬ 
vakodó Gajdács házaspárt és ha 
egyik-másik férj többet iszik a kel¬ 
leténél, későn jár haza, hozzá men¬ 
nek panaszra az asszonyok. Ilyenkor 
Vili bácsi hosszas, négyszemközti be¬ 
szélgetésre hívja a szóbanforgó férjet, 
s ez sohasem marad hatás nélkül. 
Egy ideig megszűnik az italozás, és 
szép az élet Gajdácsék portáján is. 
Vili bácsinak mindenre van ideje, 
amellett, hogy reggeltől estig korrek¬ 
torként ügyködik az egyik nyomdá¬ 
ban. Mindenki szereti Vili bácsit, 
még a Gajdács házaspár is, pedig 
mindig összebékíti őket. A lakótár¬ 
sak már arra spekulálnak, milyen jó 
lesz majd, ha Vili bácsi két év múl¬ 
va nyugdíjba megy és egész tevé¬ 
kenységét a ház kül- és belügyeinek 
szentelheti. 

Én úgy kerültem közvetlen kap¬ 
csolatba Vili bácsival, hogy pár hó¬ 
nappal ezelőtt felkeresett és közölte, 
hogy nekem hivatásomnál fogva er-. 
kölcsi kötelességem az ő házában la¬ 
kó özvegy Bajkainén segíteni. Egy 
cikket adott át, amelyben kifejti, 
hogy Bajkaíné 680 forint özvegyi 
nyugdíjból él és egyik gyereke sem 
támogatja, pedig öt van neki, még¬ 


hozzá nem is akármilyen pozícióban. 
Ilyen beveretés után név szerint fel¬ 
sorolja cikkében az öt gyerek nevét, 
munkahelyét, beosztását és fizetését. 

— Ezt tessék betenni a lapba — 
kérte — ez közérdek, akadnak még 
ilyen gyerekek másnál is, nemcsak 
Bajkalnénál. 

Mit mondhattam erre Vili bácsi¬ 
nak? Végignéztem a cikkében sze¬ 
replő névjegyzéket: egy osztály ve¬ 
szető 3000, egy előadó 1900, egy fő¬ 
gépész 2600, egy könyvelőnő 1700, egy 
igazgató 3200 forintos fizetéssel; ösz- 
szesen öt gyerek: 12 400 forintos iö- 



vedelemmel. Mindegyikük házastársa 
is külön, önálló keresettel rendelke¬ 
zik — írja Vili bácsi a cikkben, majd 
megállapítja, hogy „ezzel szemben 
van az egy szál mama hatvanhat 
évével és 680 forint özvegyi nyugdí¬ 
jával”. 

— Nem olyan egyszerű dolog ez 
— szóltam hosszas tűnődés után. — 
Ilyesmit nem szoktunk név szerint 
megírni. Ez magánügy. 

— Ez a maguk baja — replikázott 
Vili bácsi és legalább fél óráig agi¬ 
tált: higgyem el, közügy ez, még¬ 
hozzá a javából. Ha csak egyszer 
nyilvánosságra hoznák az ilyen gye¬ 
rekek neveit — érvelt —, majd má¬ 
sok is meggondolnák a dolgot. 

Vesztettem. Vili bácsi magyará¬ 
zott, bizonyított s én kénytelen vol¬ 
tam elismerni, hogy özvegy Bajkai- 
né esete az öt jólkereső gyerekével, 
valóban közügy. Mégis abban álla¬ 



podtunk meg, hogy ő, mint a lakó¬ 
bizottság elnöke, mindegyik gyerek¬ 
nek ír egy-egy meleghangú levelet, 
melyben felkéri őket édesanyjuk, öz¬ 
vegy Bajkainó támogatására. 

Vili bácsi öt goromba választ ka¬ 
pott, özvegy Bajkainé még azt sem. 

De most karácsony előtt, nem re¬ 
mélt változás következett be a mama 
ügyében. Először meglátogatta a sze¬ 
retett édesanyát Gabi fia, az igazgató, 
a feleségével és egy nagy csomaggal. 
Hoztak a mamának kávét, naran¬ 
csot, tortát. Aztán jött Jani, a főgé- . 
pész, ugyancsak a kedves feleségé¬ 
vel, és ugyancsak csomaggal: apró- 
sütemény és egy meleg szövetpon¬ 
gyola a . mamának. Egy nappal ké¬ 
sőbb megérkezett a Karcsi gyerek is, 
az osztál 5 rvezető. Celofándobozos ko¬ 
nyakos meggyet hozott és letett a 
mama asztalára háromszáz forintot, 
majd közölte, hogy ezentúl másként 
lesz: megszervezi az öt testvért és 
majd „összedobnak” a mamának 
minden hónapban néhányszáz forin¬ 
tot. Eljött a mamához Jolánka, a 
könyvelőnő, meg a Jóska gyerek, az 
előadó iá, persze nem üres kézzel. Jo¬ 
lánka egy rúd téliszalámit, Jóska egy 
egész sonkát hozott a kedves ma¬ 
mának. 

És a mama boldogan dicsekedett a 
házban mindenkinek, de különösen 
Vili bácsinak, hogy milyen jók a gye¬ 
rekei — (Mert ilyenek a mamák!) — 
és nem feledkeztek meg róla a sze¬ 
retet ünnepén. 

' Vili bácsi köz- és magánügyi te- 
^‘vékenységét tehát siker koronázta. A 
karácsonyt megelőző hetekben ugyan¬ 
is, fondorlatosán megszervezett kap¬ 
csolatok révén, szóbeszéddel-plety-. 
kával, a Baj kai gyerekek tudomásá¬ 
ra hozta, hogy „a mama 12 találatos 
totószelvénnyel 320 OÖO forintot nyert, 
de ravaszul tovább játssza a szegény 
nyugdíjast”. 

Szép karácsonya volt özvegy Baj- 
kainénak. 

Földes György 


13 








* 


14 



i egnap délután hosszasan elbeszélgettem orvos ba¬ 
rátommal. A beszélgetés nagyon érdekes volt, csupa 
közérdekű témáról társalogtunk: a tüdőmről, gyom¬ 
romról, vesémről és más fontosabb alapszerveimről. 
A doktor megnyugtatott, hogy nincs különösebb baj, 
de le kell szoknom a dohányzásról, ha még huzamo¬ 
sabb idéig látni akarom isten szép világát. Azt aján¬ 
lotta, hogy ne vacakoljak sokat, ne csökkentsek és 
ne redukáljak férfiatlanul, hanem hagyjam abba egy¬ 
szer s mindenkorra. Rögtön ki is vette számból a füs¬ 
tölgő cigarettát és így szólt: „Ez volt az utolsó!” Aztán 
jóságosán és szuggesztíven kezet szorított velem. 

Amikor hazatérve leültem íróasztalomhoz, az volt 
az érzésem, hogy kedvetlen vagyok. Nem a dohányzás 
^att, nehogy azt higgyélc. A leszokás csupán akarat 
és férfias elhatáro^s kérdése. De mintha Edgár AUan 
Poe kollégám híres hollójának károgását hallottam 
volna a szobámban: „Soha már...!” Vagyishogy in¬ 
kább az izgatott, hogy van valami, amit ebben az élet¬ 
ben már soha többé nem csinálhatok. Amitől örökre 
el kell búcsúznom... Ettől mindig szomorú lesz az 
ember... Szegény, jó orvosom! ö az életemet akarta 
meghosszabbítani és íme, az örök búcsú, az enyészet 
gondolata fészkelt belém. 

De még mennyire belém fészkelt! Mert minden 
búcsú egy kicsit meghalás is egyúttal. Ismétlem, nem 
a cigarettáról van szó, hanem árról, hogyha az ember 
öregszik, lassacskán mindentől el kell búcsúznia. Ta¬ 
valy ősszel például felmásztam egy diófára és kis híja, 
hogy le nem estem róla. Me.gfogadtam, hogy soha többé 
nem mászom diófára... Még nincs három éve, hogy 
utoljára sítalpon lecsúsztam a Kékes tetejéről. Min¬ 
den tíz méternél akkorát puffantam, mint egy zsák. 
Ahogy hazaértem, rögtön odaajándékoztam a sítalpa¬ 
mat. Ennek is vége, soha többe! Mint ahogy korcso¬ 
lyázni sem fogok már soha többé és hideg töltött ká¬ 
posztát sem eszem többé reggelire, soha, soha... 

Hja, az élet elszáll... Mennyi mindentől elbúcsúz¬ 
tam én már, az emlékek csak úgy tolulnak az agyam¬ 
ba... Tavaly történt vagy tavaly előtt? Mindegy. Nagy 
társasággal voltam a Vidám Parkban, mindenki óva 
intett, nehogy átmenjek az Elvarázsolt Kastély pörgő 
hordóján. Persze, annál inkább neki indultam és rög¬ 
tön hasraesfem. Két szolgálatkész legény húzott ki a 
lábamnál fogva. Ennek is vége — gondoltam —, míg 
leporolták a ruhámat. Soha többé nem megyek át 
pörgő hordón. És nem fogok többé robogó villaimosra 
felugrani, sem kockás kabátot hordani, sem hóesésben 
csókolózni. Öregszem... Most már cigarettázni sem 
fogok, soha többé... 

De vaion a búcsúzkodás kizárólag az öregkor pri¬ 
vilégiuma? — kérdeztem magomtól hirtelen. Emlé¬ 
kezz csak vissza, mint negyvenéves tacskó, hogy si¬ 
rattad a harmincas évek vissza nem térő fiatalságát! 
És harmincéves koromban? Csekélység! Valósággal pá¬ 
nikba estem. Kerestem az ősz hajszálakat a fejemen 
és zokogtam, hogy soha többé nem le.szek fiatal... 

Bizony, barátaim, örök búcsúzkodás az élet, akár 
fiatal az ember, akár öreg. Az élet mindenkinek mú¬ 
landó ,és ez olyan megnyugtató! Tizenhárom éves sem 
voltam, amikor először megcsókoltam Magduskát és 
összeszorult a szívem, mert arra gondoltam: ez volt 
az első csók és ami eztán jön, az már csak a második 
lehet... Amikor az első elemibe mentem, sírva bú¬ 
csúztam gondtalan fiatalságomtól és akkor is bömböl¬ 
tem, amikor először a kezemre csaptak, hogy „ne szopd 
az ujjad, te már nagy fiú vagy!” Gondoltam, ennek 
is vége. De nem folytatom, hiszen mindenki tudja, 
hogy sírva jöttünk erre a világra... 

Miközben mindezt végig gondoltam, derű és nyu¬ 
galom költözött szívembe. Örök búcsúzkodás az élet 
és ez így van rendjén... Ez szép, ez felemelő és ezt 
meg. is lehetne írni két gépelt oldalon, kissé irónikusan. 

Rágyújtottam egy cigarettára és rögtön megírtam. 

Gádor Béla 


FIATÁL 

hajasok 


C/zomszédomban fiatal há¬ 
zasok laknak. A feleség 25, a 
férj 26 éves. Amikor összehá¬ 
zasodtak, az asszony csak 17 
éves volt. Van egy hétéves 
kisfiúk, aki a második általá¬ 
nosba jár. 

A ház, ahol lakom, modern 
építmény, ami azt jelenti, 
hogy a falak vékonyak és 
minden .szó áthallatszik a 
szomszédba. Ez még akkor 
sem lenne kellemes dolog, ha 
az áthallatszó szavak szalon¬ 
képesek lennének. De nem 
azok. Folyton veszekszenek és 
ilyenkor nem nagyon válogat¬ 
ják meg a gorombaságokat, 
jobban mondva, válogatott go¬ 
rombaságokat vagdosnak egy¬ 
más fejéhez. Egész életemben 
nem hallottam annyi durva 
szót, mint féléves szomszéd¬ 
ságunk óta. 

Ma reggel azon vesztek ösz- 
sze, hogy ki menjen el kettő¬ 
jük közül a szülői értekezlet¬ 
re. A vita során durva és 
trágár szavak röpködtek a le¬ 
vegőben és a vékony falon át 
berepültek hozzám is. 

A vita nem dőlt el és én csak 
délután tudtam meg, hogy vé¬ 
gül is az asszony ment el a 
szülői értekezletre. Onnan tud¬ 
tam meg, hogy ott ült az asz- 
szonyka mellettem szelíden, a 



padban. Figyelmesen hallgatta, 
miként panaszkodik a tan/tó- 
néni az ő Ferikéjére: 

- Kérem, ez a gyerek olyan 
szavakat használ, amelyek hal¬ 
latára én is elpirulok. Bámula¬ 
tos szókincse van durva és 
obszcén szavakból. Hiába in¬ 
tem le, másnap megint rájár 
a szája ezekre a rémségekre. 
Persze a többi gyerek is vígan 
ismételgeti ezeket a szavakat. 
Valamit tenni kellene! A szü¬ 
lők és az iskola egyformán fe¬ 
lelős a gyerekek neveléséért. 
Kérem, szoktassák le a kisfiút 
erről a minősíthetetlen beszéd¬ 
modorról. Nem akarom a sza¬ 
vakat ismételni, de még az 
Italboltokban is megbotránkoz¬ 
tatná az embereket. 

A fiatalasszony széttárta kar¬ 
ját és hangjából csodálkozás, 
szörnyülködés érződött ki, 
amikor megszólalt: 

— Hol tanulhatja ezt a gye¬ 
rek? 

Palásti László 


ííeözj -VICC 


Országos rekord! 

A Kaposvári Atlétikai Club 
atlétikai versenyt rendezett, 
hogy az atléták kiképezzék 
magukat. Eredmények: Labda- 
távi^ígás; I. Szlovák Elemér 
47 méter 8o centiméter; Magas¬ 
ugrás: I. Somodi István 1,57 
méter; Gerelyvetés: i. Eremits 
Vitályos 32 méter. 

(Pesrt Hírlap, 1905. VII. 7.) 

Gondoskodás 
a tisztviselőkről 

Arra az eshetőségre, hogy a 
tisztviselők a kormány részéről 
üldöztetésnek lennének kitéve, 
és fizetésük kiadását megta¬ 
gadnák, a Nemzeti Kaszinóban 
többen megfogadták, hogy fi¬ 
zetik a birtokuk vidékén mű¬ 
ködő igázgatá.si tisztvi.selőket. 
Ma gróf Teleki Arvéd figyel¬ 
meztette az urakat e fogada¬ 
lomra nyilvánosság előtt. 

(Pesti Hírlap, 1905. VII. 20.) 

Panasz 

a Nagymező utca ellen 

A Nagymező utca a főváros 
legrondább utcája. Jó turistá¬ 
nak kell lennie annak, aki a 
Nagymező utcában a gyalog¬ 
járóról a kocsíútra akar jutni. 
Aszfalt - ábránd . . . Megké¬ 
rem az Andrássy utat, ezen 
délceg gentlemant, hogy a 



nyakkendőjét (Nagymező utca) 
többi ruházatához méltóval 
cserélje ki. Vadász M. 

(Pesti Hírlap, 1905. VII. 20.) 

„A technika óriásai” 

Ma már majdnem minden 
kétfedelű repülőgép (biplán) 
képes négy-öt embert felvinni 
a levegőbe. Amióta feltalálták 
az automatikus stabilizátort, 
amely a felfordulás veszedel¬ 
mét elhárította, a mérnökök 
személyszállításra is be akarják 
rendezni a repülőgépet. Persze 
csak lépésről lépésre lehet ha¬ 
ladni és egyelőre csak ott tar¬ 
tunk, hogy már van fedett 
üléssel berendezett aeroplán is. 

(Érdekes Újság, 1913. I. 20.) 

Jaj, de szép! 

(Kemény Gábor „külügy¬ 
miniszter^' cikkéből) 

Az európai nagytér erkölcsi 
és szellemi alapkövetelmény, 
amely jelenti a nagytér nem¬ 
zetköziségét, a konnacionaliz- 
must és a XX. század Európá¬ 
jának életélményét, eszme- 
rendszerünket. A belső hunga¬ 
rista állam, a földgömbvezetés 
és civilizatorikus technika¬ 
gazdálkodás soi#-feladatainak 
életigénylése. 

(összetartás, lOil. XI. 12.) 

mozi szünetében találkoztam 
Elemérrel. A büfé oszlopának támasz¬ 
kodva, gondterhelt arccal jegyzete¬ 
ket rótt egy kis pepitanoteszbe. Fel¬ 
rezzent, amikor ráköszöntöttem. 

— Miket firkálgatsz? — kérdez¬ 
tem. 

— Firkálgatok?! — ismételte a 
kérdést és hangjában szemi'ehányás 
vibrált. — Ki sem látszom a mun¬ 
kából! Sajnos, itt is dolgoznom kelj. 

— Moziban? 

— Mindenütt. A nyakamon yan a 
vállalat minden exportügye, itt a 
tervteljesítésről szóló jelentés, a rak¬ 
táregyenleg. 

— Tulajdonképpen mi vagy te a 
vállalatnál? 

Szerény fintor játszadozott a szája 
szögletén. így mosolyoghatott Edison, 
amikor azt kérdezték tőle, milyen be¬ 
osztásban dolgozik a gramofongyár¬ 
ban. Aztán válaszolt: 

— Ha nagyképű akarnék lerini, azt 
mondhatnám, tótumfaktum vagyok a 



— Nem öregem! A jól végzett mun¬ 
ka tudata. 

— Ezt szeded? 

— Ezt. Ha néha összecsuklom, azt 
mondom magamnak, „Elemér, légy 
erős, gondolj arra, te tartod össze ezt 
a hatalmas vállalatot, te csinálsz ott 
mindent havi 2100-ért”. 

Elmesélte, sok fegyelmit kapott, 
mert nem tartotta be a nyolcórai 
munkaidőt. Reggel hat órakor már 
benn van a vállalatnál, fogadja a ta¬ 
karítónőket, íróasztalánál görnyed 
este nyolcig és akkor duzzadt akta¬ 
táskában cipeli haza az iratokat, 
hogy egész éjszaka töprengjen raj¬ 
tuk. 

— Minden problémát nekem kell 
megoldanom! 

Már régen meg akartam kérdezni, 
most ép{>en kapóra jött: 

—• Tulajdonképpen hányán vagy¬ 
tok a vállalatnál. 

— Pontosan megmondom: 645 dol¬ 
gozó. 

— És mindent te csinálsz? 

— Sajnos. 

— Hát akkor mi a csudának tart¬ 
játok ott a többi 644 embert? 

— Istenkém — mosolygott Elemér 
elnézőn — nekik is élniök kell vala¬ 
miből ... 

Stella Adorján 


Hm léweH... 


vállalatnál, de miután nem szeretek 
fontoskodni, csupán annyit mondok, 
„Mádchen für alles” vagyok. Tudsz 
németül? 

— Ezt a kifejezést már hallottam. 

Csengettek. A helyünkre siettünk. 
Figyeltem Elemért. Buzgón jegyezge- 
tett mindaddig, amíg a lámpák be 
nem hunyták a szeniüket. 

Két nap múlva kis belvárosi esz¬ 
presszóban rótta elmaradhatatlan no¬ 
teszébe a buzgó sorokat. 

— Megint dolgozol? — rebbentet- 
tem fel. 

— Évvégi zárlat! ^ sóhajtotta. 

Hízelegni akartam neki, ezért szép 
jövővel kecsegtettem: — Meglátod, 
sírba visz a sok munka! 

Törekvő emberek imádják az ef¬ 
fajta jóslatokat, ö is csillogó szem¬ 
mel fo^dta. 

— Mindenki mondja — nyugtázta a 
kedvességemet —, de hát mit csinál¬ 
jak, én vagyok a felelős a vezérigaz¬ 
gatóságnak, a minisztériumnak és 
ami a legfontosabb, főhatóságomnak: 
a saját lelkii.smeretemnek. 

Tükröcskét halászott ki a zsebéből, 
belémerengett, még a nyelvét is ki¬ 
nyújtotta. 

— Mit szólsz, milyen rosszul né¬ 
zek ki? — kérdezte. 

Láttam, bókokra vadászik, nem 
szerettem volna csalódást okozni. 

— Csak hálni jár beléd a lélek! — 
biztattam. # 

— Tudom. És rhit gondolsz, mi tart¬ 
ja bennem ezt az ágyra járó lelket? 

— Az andaxin! 


Mottót Nincoenek régi riccek, 
cMÜc öreg emberek vannak. Egy 
újesriilöttnek minden vice új. 


Két nénike beszélget az utcán. 

- Olyan szomorú vagyok - mondja 
az egyik volt egy szép kiskutyám és 
ma elveszett. .. 

- Miért nem teszel közzé egy apróhir-^ 
detést? - kérdezi a másik. 

- Céltalan lenne. Nem tud olva.sni. 



. * 

Egy házaspár megáll az ékszerbolt ki¬ 
rakata előtt. 

- Nézd, milyen szép karkötő - mond¬ 
ja az asszony. - Vedd meg nekem 1 

- Drágám - feleli a férj a te óha¬ 
jod parancs nekem . .. 

- Te angyal! 

- Csakhogy én nem hagyok paran¬ 
csolni magamnak! 




- Te elhiszed, hogy a Szovjetunió 
tényleg előbbre van a világűrkutatás te¬ 
rén, mint Amerika? - lépett asztalom¬ 
hoz az eszpresszóban az a rokonom, akit 
legutoljára említenék meg tagfelvételi 
kérelemhez csatlakozó önéletrajzomban. 
Bevallottam, hogy én bizony ilyen hiszé¬ 
keny vagyok. 

Lebiggyesztette ajkát. 

“ Hát te is bedőlsz a kommunista pro¬ 
pagandának? - kérdezte, és. mellémtele- 
pedett. 



- Én csak meghajolok a tények előtt. 

Akkorát kacagott, hogy poharamban 

hullámzani kezdett a feketekávé. 

- Idefigyelj a zöld füleddel, te kölyök. 
Amerika csak fórt adott az oroszoknak. 

^Hadd találják csak el azok először a 
Holdat, üres vasdarabjukkal. 

- Hadd? - csodálkoztam. 

- Hadd. És hadd kerüljék meg azok 
először a Holdat - ez Amerikának sma- 
fu. 

- Smafu? 

- Semmiség. De mennyire semmi¬ 
ség ... . 

Kacagni készült, hát gyorsan gyom¬ 
romba mentettem a szimplámat. 

- Öcskös. Amerika egyszer csak fog¬ 
ja magát és egycsapásra messze túlszár¬ 
nyalja mindazt, amiről az oroszok még 
csak álmodni se mernek! 

- Ez biztos? - kérdeztem megmaradt 
mokkacukromat ropogtatva. 

Hahaha! Tudod, mit terveztek ki az 
amerikai tudósok? 

- Nem. 

- Idefigyelj. Az ő rakétájuk hat lép¬ 
csős lesz - tehát kétszerannyi, mint az 
oroszoké. És még nem is említettem a 
hátsó lépcsőt. 

- Bámulatos. 

- Az. A rakétában egy majom lesz. Az 
önműködő berendezés úgy lesz beállítva, 
hogy kétszer körülrepüljé a Holdat - 
mejynek során színes, plasztikus, széles¬ 
vásznú filmfelvételek készülnek -. majd 
simán leereszkedjen a Hold túlsó felén. 

- Fantasztikus. 

- És most jól figyelj. Itt kiszáll a 
majom, egy kráter csúc.sára kitűzi az 
amerikai lobogót, lefelé jövet megméri a 
pulzusát, az adatot följegyzi - végeze¬ 
tül néhány talajmintát dug zsebre, be¬ 
száll a rakétába és visszarepül pontosan 
Cap Canaveralbe . . . 

- Szinte hihetetlen ... 

Tájékozott rokonom sértődötten föláll, 
de elmenöben még gúnyosan a fülembe 
kacagja: 

- Hihetetlen? Már idomítják a maj¬ 
mot ! 

Dunai Ferenc 

1 . 

ilyet is csak én tudok álmodni. 

2 . 

Megyek az utcán, megállók egy* 
totó-lottó iroda előtt. No — mondom 
— itt az ideje, hogy nyerjek egy-két 
milliócskát, s azzal már megyek is 
be. Veszek két lottószelvényt, ott 
mindjárt ki is töltöm: 28, 33, 66, 75, 
88. Nézem a szelvényt, ejnyecsak, 
mondom, ez biztos öttalálatos. De hát¬ 
ha még valakinek lesz öt találata? Ak¬ 
kor csak a felét kapom a másfélmil¬ 
liónak. Hohó! Csakhogy én most a 
róásik szelvényt is ugyanígy töltöm 
ki, s akkor nem a fele, hanem a két¬ 
harmada lesz az enyém a másfélmil- 
liócskának! Bedobom a két szelvényt 
s megyek tovább, örvendezve, hogy 
milyen ravaszdi vagyok. 

3 . 

Másnap délelőtt hallgatom a rá¬ 
diót, no, mit húztak ki? Hát mondja 
a rádió, hogy 28, 33, 66, 75, 88. Tud¬ 
tam előre — mondom magamban — 
hát persze. Most már csak az kér¬ 
dés, lesz-e másnak is ötöse? 



Másnap olvasom az Esti Hírlapban 
az eredményt: összesen két öttalála- 
tos volt (mind a kettő az enyém, ha- 
haha!), továbbá mindössze egy négy- 
találatos volt, háromezer három- és 
harmincezer kéttalálatos. Ejnyecsak 
— mondom — most az a négytalála- 
tos ugyanannyit kap a négy talála¬ 
táért, mint én az ötömért? Nincs ez 
rendjén! 

5 . 

Megyek be a lottóközpontba, mon¬ 
dom: szaktársak, nincs ez rendjén. 
Én egy ötössel is megnyertem volna 
a másfélmilliócskát, a másik ötösö¬ 
met tessék csak négyesnek tekinteni, 
akkor a négyesemért jár nekem a 
négyesekre eső összegecske-bössze- 


gecske fele. Mondják erre, ho^ ami J 
öttalálatos, azt nem tekinthetik né- f 
gyesnek, mi lenne akkor? Mondom 2 
erre: nem a négyesemet kérem ötös- ^ 
nek tekinteni, hanem az ötösömet | 
négyesnek, hiszen amin öt találat van, 
azon van négy is. Mondják erre, 
akkor sem. Mondtam erre, dehát így 
pedig én az egyik ötösömért annyit 
sem kapok, mint más egy kettesért! 
Mondják erre, hogy máskor jobban 
vigyázzak, ne találjam el mind az öt 
számot két szelvényen, akkor majd ff 
nem fogok károsodni. Mondom erre, S 
hogy hát akkor legalább vegyék az | 
egyik ötösömet úgy, hogy van rajta |i 
egy hármas, meg egy kettes találat, & 
hadd kapjak érte egy kis pénzt, ha S 
már olyan peches vagyok, hogy mind | 
az ötöt eltaláltam rajta. Mondják er- 8 
re, hogy a lottóban nincs alkunak » 
helye, most már' ne is maceráljam | 
őket tovább. Mondom erre, de szak¬ 
társak, nem látják, hogy ez jusztic- i 
mord? Mondják erre, hogy látják, de 
már záriSra van, s úgysem lehet mit í 
csinálni, máskor ne álmodjak iíyen • 
marhaságot. 

6 . 

Mondtam, majd igyekszem. 

(t) 



(Csengetnek) 

Házigazda: Ki az? 

Látogató: Pönyai urat keresem.. . 
a népszámlálási központból.. . 

Házigazda (ajtót nyit): Én vagyok. 

Látogató: Jó napot kívánok. Ne¬ 
vem Boronái. Megengedi, hogy be¬ 
lépjek önhöz? Csak néhány percről 
van szó. Tudom, hogy nem zavarom 
önt, hiszen önnek senkije sincs, akit 
vendégül fogadhatna ... 

Házigazda (kényszeredetten): Ké¬ 
rem, mit óhajt? Ha környezettanul¬ 
mányra jött esetleg.. . 

Látogató: Dehogyis jöttem kérem 
környezettanulrnányra. Mondtarn, 
hogy a népszámíálá.si központból jöt¬ 
tem, ugyanis hibát követtem el az 
összesítésben és szeretném korrigál¬ 
ni... Én, kérem, negyven éve va¬ 
gyok a helyeinen és még nem követ¬ 
tem el baklövést! 

Házigazda: Kérem, én nagyon szí¬ 
vesen segítek önnek azt a hibát kor¬ 
rigálni, ha rajtam áíl. Mondja meg, 
kérem, hogy mit tegyek? 

Látogató: Akassza fel magát, Pó- 
nyai úr! 

Házigazda (rémülten): Megőrült! 
örült! Kérem, hagyja el a házamat! 

Látogató: El voltam rá készülve, 
hogy eleinte ellenkezni fog. De én 
mindjárt meg fogom győzni, hogy 


nem kérek túlsókat. Aprólékosan 
megvizsgáltam az életkörülményeit 
és mondhatom, önnek nem érdemes 
élnie! 

Házigazda: De micsoda beszéd ez! 
Békésen élek, szép otthonom van ... 

Látogató: Szép otthona! Hahaha! 
Albérlője van, akit nem lehet ki¬ 
tenni! Itt a kötél és megszabadult 
az albérlőjétől is! 

Házigazda (kétségbeesve): örült!. • 
Menjen el szépen... (Csillapítja) 
Majd a jövő héten megcsinálom... 

Látogató: Késő! A jelentéseket 
ö.sszesítik és a Boronái munkájában 
hibás adatot könyvelnek el! Nem! 
Pónyai úr, nézzen a szemembe ... 
(Atyaian.) Szívesebben csinálná pisz¬ 
tollyal? 

Házigazda: Jaj, nem, nem! Tegye 
el, kérem, azt a pisztolyt, irgalom, 
félek! 

Látogató: Szívesen lelövöm én! Ügy 
jó lesz? 

Házigazda: Kegyelem... segíts ... 

Látogató: L..elövöm és nem lesz 
semmi komplikáció ... 

Házigazda: Jaj... jaj... jaj... 

Látogató: Muszáj, uram... Az 
adatomnak stimmelnie kell... 

Házigazda (reszketve): Adja ide azt 
a pisztolyt... adja ide ... 

Látogató (megenyhülten): Na lát¬ 




ja, tudtam én, hogy nem jöttem hiá¬ 
ba! Itt van, kedvesem, eressze a szí¬ 
vébe, egy durranás csupán, és helyes 
a kimutatásom! (Lövés.) Jaj... mit 
csinált Pónyai úr? ... Jaj, meghal¬ 
tam! 

Házigazda: önvédelemből tettem... 
de ön békében n5mgodhat... hiszen 
helyesek az adatai,.. egy fó mí¬ 
nusz ... 

Látogató: Nem helyesek ... Pónyai 
úr... nem helyesek! A hetedik ke¬ 
rületben volt egy személy felesle¬ 
gem ... én a kilencedikben la¬ 
kom! ... (Hörög.) 

Házigazda: Az se baj! Itt egy pa¬ 
pír, írja gyorsan alá, hogy elcserél¬ 
tük a lakásunkat! 

Látogató: Mit beszél? Azt hiszi, 
hogy megőrültem? Albérlőt vegyek 
át? Hahaha ... Mit képzel... Meg¬ 
halok a röhögéstől! Hahaha ... 

(Meghal.) 

Somogyi Pál 




Éttermekben szilveszterkor^ 
E gondok nem apró-cseprők, 
Néhol, hallom, csak feketén v 
Lehet kapni kéményseprőt. ^ 
(—véghy) 

